《三疏辞官未允漫述 其二》
明代·王弘诲

北阙无媒者，南音祇自操。鸿冥吾意足，狙喜众情劳。

薄俗穷时见，微名醉里逃。济川成底事，鹭渚繫渔舠。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。